DE CORNEILLE DE SCHEPPER. id9 



Maius 1533. XXVI°. — Qu'estoit ung jour de dimenche après disner, 

 saws ' le Grecq vint quérir le sieur Hiérosme, lequel se transporta incon- 

 tinent avecq son filz, le sieur Vespasien, vers Imbrahim Bassa, et porta 

 avec soy le don royal qui estoit une bague d'or, ayant au-dessus ung dia- 

 mant vallissant deux mille ducatz, dessoubz ung robin de quattre mille 

 ducats, avecq une perle en forme de poire estimée à mille ducats. De cette 

 manière ilz se sont partiz, et estant de retour, il me récita que le Bassa 

 se monstra du commencement assez sévère, mais qu'au moyen du susdit 

 don, il deveint peu après plus doux; qu'il avoit demandé sy j'avoye quel- 

 ques lettres de l'empereur Charles, et qu'il avoit respondu qu'ouy, pour 

 ce qu'il disoit que le Bassa en avoit déjà senty quelque vent. 11 ne fut 

 poinct longtemps chez luy; il disoit que ledit Bassa avoit délibéré me 

 donner le lendemain audience, à raison de quoy je me suis appareillé, 

 traduisant ce que demain me convenait réciter, de latin ou français en 

 langue italienne. 



XXVII". — Ayants mis bon ordre à tous noz affaires veint, quelque peu 

 devant le disner vers nous nostre saws disant qu'il estoit temps : pourquoy 

 sommes montez à cheval et, cheminanlz guerres loing de l'église que sou- 

 loit estre de Saincle Sophie, laquelle nous avons laissée à main gaulche, et 

 près de la maison d'Aijas Bassa, nous sommes venus en une plaine qui es- 

 toit en la forme d'ung marché tendant vers le midy, oîi estoyent aulcuns 

 colomnes ou piliers d'érain, illecq transportés de Buda avecq les effigies 

 d'Hercules et aulcunes aultres avec lettres latines, selon que de loing me 

 sembloit, car il ne nous estoit permis d'approcher de plus près; sur l'une 

 desquelles, qui estoit de marbre, y avoit l'effigie d'ung juge, administrant 

 droict, assis en une chayre, et de plusieurs nobles qui des deux costez 

 l'environnoyent. Ladicte plaine ou marché a du costé de midy la mer, de 

 l'occident les jardins d'Imbrahim Bassa et sa maison, de l'orient le Sera- 

 lio'^, c'est-à-dire aulcunes maisons où les femmes sont gardées, et le palais 

 du Grand Turcq. Sur ledit marché y a plusieurs gibetz eslevez pour la ter- 

 reur des meschantz. Nous avons quelque peu attendu en ladite place pour 



' Ou lehaouch, un messager d'Klat. 

 - Le sérail. 



